**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI**

 **„DĖL SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“**

**1. Sprendimo projekto esmė, tikslai ir uždaviniai.**

Šiuo sprendimo projektu siekiama įgyvendinti 2020 m. gegužės 7 d. Lietuvos Respublikos paramos būstui įsigyti ar išsinuomoti įstatymo (toliau – Įstatymas) Nr. XII-2885 pakeitimus bei atsižvelgti į Klaipėdos miesto savivaldybės Kontrolės ir audito tarnybos 2020 m. gegužės 5 d. audito „Savivaldybės nekilnojamojo turto valdymas“ ataskaitos Nr. KAT16-(4.2)-4 rekomendacijų įgyvendinimo plano 5.1 ir 5. 2 punktų įgyvendinimą.

**2. Projekto rengimo priežastys ir kuo remiantis parengtas sprendimo projektas.**

Iki Įstatymo pakeitimo įsigaliojimo, savivaldybė sprendžiant savivaldybės būsto ir socialinio būsto nuomos klausimus vadovavosi Savivaldybės būsto ir socialinio būsto nuomos tvarkos aprašu (toliau-Tvarkos aprašas), patvirtintu Klaipėdos miesto savivaldybės tarybos 2019 m. lapkričio 28 d. sprendimu Nr. T2-319.

Parengtas naujasis Savivaldybės būsto ir socialinio būsto nuomos tvarkos aprašas yra papildytas Įstatyme numatytomis naujomis savivaldybių institucijoms vykdyti funkcijomis, tai yra atsirado naujas punktas dėl socialinio būsto išnuomojimo asmenims, neįrašytiems į sąrašą - „Likusiems be tėvų globos asmenims, palikusiems socialinės globos, grupinio gyvenimo ir (ar) savarankiško gyvenimo namus“.

Atsižvelgiant į Lietuvos Respublikos Socialinės apsaugos ir darbo ministerijos 2020-09-02 raštą Nr. (32.3E-24)SD-4558 „Dėl socialinio būsto nuomos tvarkos“ siekiant užtikrinti eiliškumo principo įgyvendinimą išnuomojant socialinį būstą, sprendimą dėl socialinio būsto nuomos siūlymo asmeniui ar šeimai priima kolegialus organas (sudaryta darbo grupė). Savivaldybės administracijos direktoriaus 2020-09-28 įsakymas Nr. AD1-1046 „Dėl darbo grupės sudarymo“.

Vykdant Klaipėdos miesto savivaldybės Kontrolės ir audito tarnybos 2020 m. gegužės 5 d. audito „Savivaldybės nekilnojamojo turto valdymas“ ataskaitos Nr. KAT16-(4.2)-4 rekomendacijų įgyvendinimo plano 5.1 ir 5. 2 punktų įgyvendinimą, patikslintas nuomos mokesčio apskaičiavimas ir lengvatų taikymas.

Atsižvelgiant į senojo Tvarkos aprašo taikymo praktiką, atskiri Tvarkos aprašo punktai yra patikslinti ir papildyti dėl nuo 2020-04-01 įsigaliojus savivaldybės administracijos struktūros pertvarkos.

Pakeitimai Savivaldybės būsto ir socialinio būsto nuomos tvarkos apraše nurodyti pateiktame lyginamajame projekto variante, pridedamame prie šio Aiškinamojo rašto.

**3. Kokių rezultatų laukiama.**

Patvirtintus Savivaldybės būsto ir socialinio būsto nuomos tvarkos aprašą, jis atitiks Įstatymo reikalavimus. Juo bus vadovaujamasi nuomojant savivaldybės būstą ir socialinį būstą, sprendžiant kitus su savivaldybės gyvenamųjų patalpų nuoma susijusius klausimus.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

PRIDEDAMA. Lyginamasis variantas, 11 lapų.

Socialinio būsto skyriaus vedėja Lina Murauskienė